ಹಿತ್ತಾಳೆಯ ಸುನಮ್ಯತೆ ಹಾಗೂ ಧ್ವನಿತರಂಗೀಯ ಲಕ್ಷಣಗಳು ಟ್ರಾಂಬೋನ್‌, ಟ್ಯೂಬಾ, ಕಹಳೆ/ತುತ್ತೂರಿ, ಕಾರ್ನೆಟ್‌, ಯುಫೋನಿಯಮ್‌, ಟೆನರ್‌ ಹಾರ್ನ್‌, ಹಾಗೂ ಫ್ರೆಂಚ್‌ ಹಾರ್ನ್‌ನಂತಹಾ ಹಿತ್ತಾಳೆಯ ಸಂಗೀತ ಉಪಕರಣಗಳಿಗೆ ಆಯ್ಕೆಯ ಲೋಹವೆನಿಸಿಕೊಂಡಿತು. ಸ್ಯಾಕ್ಸೋಫೋನ್‌ಅನ್ನು ಗಾಳಿವಾದ್ಯವೆಂದು ಹಾಗೂ ರಾಗಮಾಲಿಕೆಯನ್ನು ಮುಕ್ತ ಸ್ಪಂದಕ ಏರೋಫೋನ್‌ ಎಂದು ವರ್ಗೀಕರಿಸಲಾಗಿದ್ದರೂ, ಇವೆರಡನ್ನೂ ಅನೇಕವೇಳೆ ಹಿತ್ತಾಳೆಯಿಂದಲೂ ತಯಾರಿಸಲಾಗುತ್ತದೆ. ಸ್ಪಂದಕ ಸಂಗೀತ ಉಪಕರಣ ಕುಟುಂಬದ ಆರ್ಗನ್‌ ವಾದ್ಯದ ಕೊಳವೆಗಳಲ್ಲಿ, ಸ್ಪಂದಕಗಳಾಗಿ ಬಳಸಲಾಗುವ ಹಿತ್ತಾಳೆ ಪಟ್ಟಿಗಳು (ನಾಲಿಗೆಗಳೆಂದು ಕರೆಯಲಾಗುವ), ಷಾಲಟ್‌ಗೆ ಸಂಘರ್ಷಿಸಿ ನಾದ ಹೊರಡಿಸುತ್ತವೆ (ಅಥವಾ ಷಾಲಟ್‌ "ಮೂಲಕ" "ಮುಕ್ತ" ಸ್ಪಂದಕವಾದರೆ ಬಾರಿಸಲಾಗುತ್ತದೆ). 

ಹಿತ್ತಾಳೆಯು ತಾಮ್ರ ಅಥವಾ ಸತು/ಸತುವುಗಳಿಗಿಂತ ಹೆಚ್ಚಿನ ಸುನಮ್ಯತೆಯನ್ನು ಹೊಂದಿದೆ. ಹಿತ್ತಾಳೆಯ (ಸಂಯೋಜನೆಯ ಮೇಲೆ ಆಧಾರಿತವಾಗಿ 900 ರಿಂದ 940 & nbsp;°C) ಸಾಪೇಕ್ಷವಾಗಿ ಅಲ್ಪ ಕರಗುವ ಬಿಂದು ಹಾಗೂ ಅದರ ಹರಿವಿನ ಗುಣಲಕ್ಷಣಗಳು ಅದನ್ನು ಎರಕ ಹೊಯ್ಯುವುದಕ್ಕೆ ಸೂಕ್ತವಾದ ವಸ್ತುವನ್ನಾಗಿ ಮಾಡಿವೆ. ತಾಮ್ರ ಹಾಗೂ ಸತು/ಸತುವುಗಳ ಪ್ರಮಾಣದ ಅನುಪಾತವನ್ನು ಬದಲಿಸಿ, ಮೆದು ಹಾಗೂ ಕಠಿಣ ಹಿತ್ತಾಳೆಯನ್ನಾಗಿ ಹಿತ್ತಾಳೆಯ ಗುಣಲಕ್ಷಣಗಳನ್ನು ಬದಲಿಸಬಹುದು. ಹಿತ್ತಾಳೆಯ ಸಾಂದ್ರತೆಯು ಸರಿಸುಮಾರಾಗಿ ಪ್ರತಿ ಘನಮೀಟರ್‌ಗಳಿಗೆ (ಪ್ರತಿ ಘನಸೆಂಟಿಮೀಟರ್‌ಗೆ 8.4ರಿಂದ 8.73 ಗ್ರಾಂಗಳಿಗೆ ಸಮಾನ) 8400ರಿಂದ 8730 ಕಿಲೋಗ್ರಾಂಗಳು.

ಇಂದಿನ ದಿನಮಾನದಲ್ಲಿ ಎಲ್ಲಾ ಹಿತ್ತಾಳೆ ಮಿಶ್ರಲೋಹಗಳಲ್ಲಿ 90% ರಷ್ಟನ್ನು ಮರುಬಳಕೆ ಮಾಡಲಾಗುತ್ತಿದೆ. ಹಿತ್ತಾಳೆ ಅಯಃಕಾಂತೀಯವಲ್ಲದ್ದರಿಂದ, ಕಬ್ಬಿಣತ್ಯಾಜ್ಯವನ್ನು ಶಕ್ತಿಶಾಲಿ ಅಯಸ್ಕಾಂತದ ಮುಂದೆ ಹಾಯಿಸುವುದರ ಮೂಲಕ ತ್ಯಾಜ್ಯದಿಂದ ಅದನ್ನು ಬೇರ್ಪಡಿಸಬಹುದು. ಹಿತ್ತಾಳೆ ತ್ಯಾಜ್ಯವನ್ನು ಸಂಗ್ರಹಿಸಿ ಎರಕಾಗಾರಕ್ಕೆ ಸಾಗಿಸಿದ ನಂತರ ಅಲ್ಲಿ ಅದನ್ನು ಕರಗಿಸಿ ಸರಳುಗಳು/ಬಿಲ್ಲೆಗಳಾಗಿ ಅದನ್ನು ಎರಕ ಹೊಯ್ಯಲಾಗುತ್ತದೆ. ಸರಳುಗಳು/ಬಿಲ್ಲೆಗಳನ್ನು ಕಾಯಿಸಿ ಬೇಕಾಗಿರುವ ರೂಪಕ್ಕೆ ಹಾಗೂ ಗಾತ್ರಕ್ಕೆ ನಿಸ್ಸರಿಸಲಾಗುತ್ತದೆ. 

ಅಲ್ಯೂಮಿನಿಯಮ್‌ ಹಿತ್ತಾಳೆಯನ್ನು ಮತ್ತಷ್ಟು ದೃಢಗೊಳಿಸುವುದಲ್ಲದೇ ಕಿಲುಬುನಿರೋಧಕಗೊಳಿಸುತ್ತದೆ. ಅಲ್ಯೂಮಿನಿಯಮ್‌ ತೆಳುವಾದ, ಪಾರದರ್ಶಕ ಹಾಗೂ ಸ್ವಯಂಶೋಧಕ/ಉಪಶಾಮಕವಾದ ಮೇಲ್ಮೈಯ ಮೇಲೆ ಹೆಚ್ಚು ಲಾಭದಾಯಕವಾದ ಅಲ್ಯೂಮಿನಿಯಮ್‌ ಆಕ್ಸೈಡ್‌ನ (AlO) ಕಠಿಣ ಪದರವನ್ನು ಕೂಡಾ ಮೂಡಿಸುತ್ತದೆ. ತವರವೂ ಕೂಡ ಇದೇ ಮಾದರಿಯ ಪ್ರಭಾವವನ್ನು ಬೀರುವುದಲ್ಲದೇ ವಿಶೇಷವಾಗಿ ಸಮುದ್ರ ನೀರಿನ ಅನ್ವಯಗಳಲ್ಲಿ (ನೌಕಾದಳೀಯ ಹಿತ್ತಾಳೆಯ) ಹೆಚ್ಚಿನ ಉಪಯುಕ್ತತೆಯನ್ನು ತೋರುತ್ತದೆ. ಕಬ್ಬಿಣ, ಅಲ್ಯೂಮಿನಿಯಮ್‌, ಸಿಲಿಕಾನ್‌‌ ಹಾಗೂ ಮ್ಯಾಂಗನೀಸ್‌ಗಳ ಸಂಯೋಜನೆಯು ಹಿತ್ತಾಳೆಯ ಸವೆತವನ್ನು ತಡೆಯುವಲ್ಲಿ ಸಹಾಯ ಮಾಡುತ್ತದೆ.

ಗುಣಲಕ್ಷಣಗಳು
ರೋಮನ್‌ ವಿಶ್ವದಲ್ಲಿ ಹಿತ್ತಾಳೆ ತಯಾರಿಕೆ
ಋತು ಆಧಾರಿತ ಬಿರುಕುಬಿಡುವಿಕೆ
ಬಾಹ್ಯ ಕೊಂಡಿಗಳು